Xulia Minguillón

Xulia Minguillón Iglesias, nada en Lugo o 17 de xullo de 1906 e finada en Madrid o 22 de agosto de 1965, foi unha pintora galega. A súa linguaxe pictórica reflicte o gusto da España de posguerra. A súa obra pertence a unha ​figuración realista, con escenas cotiás, intimistas, amables e de carácter popular.

 Traxectoria 
Pasou a infancia en Vilanova de Lourenzá, onde seu pai era farmacéutico, e en Castela. De volta en Lugo, estudou na Escola de Artes e Oficios. Máis tarde mudouse a Madrid para estudar na Real Academia de Belas Artes de San Fernando grazas a unha bolsa da Deputación de Lugo.

Expuxo por primeira vez no Concurso Nacional de Retratos de 1933, xénero que seguiu cultivando, adoito por encargas. O ano seguinte obtivo a terceira medalla na Exposición Nacional de Belas Artes cunha composición relixiosa, Xesús con Marta e María, gabada por Ignacio Zuloaga.

Coa chegada da guerra civil española regresou á casa paterna en Lourenzá e permanece alí durante a contenda. En 1939 casou co xornalista e escritor Francisco Leal Insua.

Volveu participar na Exposición Nacional de Belas Artes en 1941, na que gañou a medalla de ouro con Escola de Doloriñas,Siro López, en Suplemento Galicia, La Voz de Galicia 2.09.1990. obra representativa da realidade galega do momento.​ Foi a única muller en obter dito galardón en calquera das categorías das Exposicións Nacionais, celebradas entre 1856 e 1968. O ano seguinte a Escola de Doloriñas foi exposta na Bienal de Venecia. O seu éxito foi medrando ao ser recoñecido o seu cadro Xuventude co premio do Círculo de Belas Artes de Madrid en 1948​.

En 1949 o seu home foi nomeado director do xornal Faro de Vigo, polo que se trasladan á cidade olívica, onde seguiu pintando. Amais de expoñer en Vigo e Madrid, viaxou a París e mais a Suramérica.

Minguillón formou parte dunha xeira de artistas galegas ligada aos movementos de vangarda, como Maruxa Mallo e Elena Gago.

 Recoñecemento 
As localidades de Compostela, A Coruña, Lugo, Ourense, Vigo, Vilanova de Lourenzá e Vigo teñen rúas co seu nome.

 Notas 

 Véxase tamén 
 Bibliografía 

 Campoy, A. M.: Diccionario crítico del arte español contemporáneo. Madrid, Ibérico Europea de Edic., 1973.
 Carballo Calero, Mª Victoria: Xulia Minguillón. A Coruña, Fundación Barrié de la Maza, 1984.
 Chamoso Lamas, Manuel: «Arte» en Galicia. Barcelona, Edit. Noguer, 1976.

 Pablos, Francisco: Colección Adriano Marques de Magallanes. Concello de Vigo, 1992.
 Pablos, Francisco: Plástica galega. Vigo, Caja de Ahorros Municipal de Vigo, 1981.
 Carballo Calero, Mª Victoria: Catálogo de pintura do Museo Provincial de Lugo. Lugo, 1960.
 VV. AA.: Un siglo de pintura gallega, 1880/1980. Buenos Aires, Museo Nacional de Bellas Artes, 1984.
 VV. AA.: Mujeres en el arte español. Madrid, Centro Conde Duque, 1984.
 Pantorba, Bernardino de: Historia y crítica de las Exposiciones Nacionales de Bellas Artes. Madrid,1980.
 Ilarri Gimeno, Ángel: Catálogo do Pazo Museo Quiñones de León. Vigo, Concello de Vigo 1978. Arte galega en Caixa Galicia. Santiago, Caixa Galicia 1992.
 Gaya Nuño, J. A.: La pintura española del siglo XX. Madrid, Ibérico Europea de Edic., 1970.
 Minguillón, Julia: Catálogo da Exposición Antolóxica. Fundación Caixa Galicia, 1992.
 Mon, Fernando: Pintura contemporánea en Galicia. A Coruña, Fundación Caixa Galicia, 1987.

 Ligazóns externas 

 Na Colección Afundación

Categoría:Pintores de Galicia
Categoría:Pintores de Galicia do século XX
Categoría:Nados en Lugo
Categoría:Nados en 1906
Categoría:Finados en 1965